คุยกับสมัชชาสังคมก้าวหน้า: ฝ่ายซ้าย ยังคงสู้เพื่อความยุติธรรม
บ่อยครั้งที่ฝ่ายซ้ายกลุ่มเล็กๆ อย่าง สมัชชาสังคมก้าวหน้า ถูกปล่อยไว้นอกตัวละครทางการเมืองตัวใหญ่ๆ อย่างกลุ่มการเมืองเสื้อเหลืองและเสื้อแดง และไม่ค่อยถูกพูดถึงในสื่อเท่าใดนัก แม้ว่าพวกเขาจะมีอุดมการณ์ที่ชัดเจนก็ตาม เสาวลักษณ์ โพธิ์งาม หนึ่งในสมาชิกของกลุ่มพูดคุยกับประวิตร โรจนพฤกษ์ ผู้สื่อข่าวเดอะเนชั่น ว่าด้วยเรื่องฝ่ายซ้ายและการเมือง กลุ่มสมัชชาสังคมก้าวหน้ามีนโยบายซึ่งอาจจะเรียกว่าเป็นจุดยืนก็ได้ ก็คือเราต่อต้านให้มีการยกเลิกกฎหมายหมิ่นพระบรมเดชานุภาพมาตรา 112 และเราต้องการให้ประเทศไทยมีการบริหารประเทศแบบรัฐสวัสดิการ ให้รัฐเข้ามาดูแลประชาชน ยืมคำ อ.ป๋วย (อึ๊งภากรณ์) ก็คือตั้งแต่ครรภ์มารดาจนถึงเชิงตะกอน อันนี้เป็นหลักการคร่าวๆ และเราต่อต้านรัฐประหาร และช่วงนี้เรารณรงค์เรื่องการปล่อยตัวนักโทษการเมืองโดยไม่มีเงื่อนไขมันต้องตั้งคำถามว่าทำไมฝ่ายซ้ายถึงหันไปสนับสนุนกับขบวนการคนเสื้อแดง เพราะว่าขบวนการคนเสื้อแดงเป็นขบวนการที่มีลักษณะเป็นประชาธิปไตยและสิ่งที่เสื้อแดงถูกกระทำและหลายสิ่งหลายอย่างที่เกิดขึ้นหลังจากรัฐประหาร 19 ก.ย. 2549 มันทำให้เห็นว่าในสังคมไทยมันมีระบบชนชั้นอย่างแท้จริง มีชนชั้นสูง เป็นพวก elite มีชนชั้นที่เป็นรากหญ้าจริงๆ และการกระทำที่ชนชั้นสูงไม่ยอมรับอำนาจการตัดสินใจของประชาชนต่างหากที่ทำให้เราต้องยืนข้างกับประชาชนคนเสื้อแดงโดยส่วนตัวแล้ว แม้ว่าคนเสื้อแดงจำนวนมากจะนิยมคนอย่าง ดร.ทักษิณ ชินวัตรและมีเสื้อแดงหลายกลุ่มที่ไปกับคุณสมบัติ เรามองว่าสิ่งสำคัญที่สุด สมัชชาสังคมก้าวหน้าหรือคนที่นิยมเรื่องประชาธิปไตยจะต้องสนับสนุนรัฐบาลที่มาจากการเลือกตั้ง ทักษิณเป็นรัฐบาลที่มาจากการเลือกตั้ง เพราะฉะนั้นการที่คนเสื้อแดงชื่นชมทักษิณอาจจะในแง่ไหนก็ตาม แต่สิ่งสำคัญที่ฝ่ายก้าวหน้าจะต้องทำก็คือ ต้องปกป้องรัฐบาลที่มาจากการเลือกตั้งส่วนรัฐบาลที่มาจากการเลือกตั้งนั้นจะมีลักษณะนิสัยไม่ดี ไม่น่ารัก หรืออะไรก็ต่างๆ ก็ใช้กระบวนการเลือกตั้ง หรือกระบวนการจัดการที่มันสามารถเป็นไปได้ตามวิถีระบอบ ประชาธิปไตย กลุ่มสมัชชาสังคมก้าวหน้าเอง หลายคนก็ไม่ได้ชอบทักษิณ ชินวัตร อาจจะวิจารณ์ทักษิณด้วยซ้ำไป แต่ในขณะเดียวกัน เราก็มองว่าสิ่งที่ทักษิณ ชินวัตรทำ เป็นประโยชน์กับประชาชนมากกว่าพรรคการเมืองในรอบ 70 ปี บางคนที่อยู่ในกลุ่มเราก็ชอบทักษิณก็มี บางคนไม่ชอบก็มีน่าจะมีไม่เยอะ คือ ถ้ามองว่าฝ่ายซ้ายหมายถึงฝ่ายที่สนับ สนุนประชาธิปไตย เสื้อแดง 100% เป็นฝ่ายที่สนับสนุนประชาธิปไตย ถ้าฝ่ายซ้ายที่รักความเป็นธรรม ก็ถือว่าเสื้อแดงเป็นฝ่ายซ้าย แต่ขณะเดียวกันฝ่ายซ้ายที่ประกาศตัวว่าเป็นองค์กรฝ่ายซ้ายในเมืองไทย สมาชิกมีไม่เยอะ แต่ก็มีอยู่บ้างพอสมควร เท่าที่เรารู้จักเฉยๆ กับมุมมองนี้ เพราะคือมันมีการโจมตีกันมาว่ามีแกนนำเสื้อแดงที่เป็นฝ่ายซ้ายแล้วก็พยายามหลอกใช้ฝ่ายขวา นายทุนอย่างฝ่ายขวา โดยส่วนตัวแล้วไม่มีความเห็นในเรื่องนี้ เพราะว่าตราบใดที่เรามีเข็มหลักคือการต่อสู้เพื่อประชาธิปไตยและการลดความเหลื่อมล้ำทางเศรษฐกิจ การต่อต้านสิ่งที่ไม่ถูกไม่ควร มันก็ว่ากันไปตามขั้นตอนส่วนหนึ่งก็คือเราต้องมองว่าคนชั้นนำไม่ยอมให้ประชาชนมีจุดยืนทางการเมืองได้อย่างชัดเจน แต่อีกส่วนหนึ่งก็คือ ส่วนหนึ่งฝ่ายซ้ายก็อ่อนแอด้วย แต่การอ่อนแอของฝ่ายซ้ายไม่ได้หมายความว่าฝ่ายซ้ายไม่ได้ทำอะไรเลยนะ ในขณะเดียวกัน เราอ่อนแอจากการกระทำของฝ่ายขวามาตลอด ไม่ว่าจะเป็นรัฐธรรมนูญหรือกฎหมายเยอะแยะต่างๆ มากมาย ก็พยายามที่จะไม่ให้มีพรรคคอมมิวนิสต์หรือการตั้งพรรคคอมมิวนิสต์ เอาง่ายๆ แม้กระทั่งการตั้งพรรคการเมือง มีกฎหมายพรรคการเมืองกำหนดบังคับ มันก็เป็นเรื่องตลกมาก เพราะว่าในประเทศประชาธิปไตย พรรคการเมืองตั้งขึ้นโดยกลุ่มคนเพื่อที่จะสนับสนุนหรือเสนอนโยบายและถ้าประชาชนไม่เลือก มันก็จะตายไปโดยธรรมชาติของมัน ไม่ต้องให้กฎหมายมาบอกว่าเป็นโมฆะ ยุบ เพราะโดยธรรมชาติ ยุบไปแล้ว ตั้งพรรคการเมืองยังลำบากเลย นับประสาอะไรกับพรรคฝ่ายซ้าย คงต้องฟาดฟันกันไปเยอะสิ่งหนึ่งเราต้องยอมรับความเป็นจริงว่าฝ่ายซ้ายในเมืองไทยอ่อนแอ แต่ในขณะเดียวกันก็มีความพยายามของพวกเราในการเปิดแนวทางฝ่ายซ้ายก็มี แต่เราต้องยอมรับความจริงว่าระบบเองก็ไปทางขวาหมด ซ้ายแทบจะหายไป แต่เราจะบอกว่าซ้ายในเมืองไทยมันก็ยังพอมี และเราก็จะพยายามกันต่อไปเพื่อที่จะบอกว่าทุนนิยมมันไปไม่ได้แล้ว ไปไม่ไหวแล้ว พอไปไม่ไหวเราก็เสนอแนวทางเรื่องระบบเศรษฐกิจแบบสังคมนิยมไม่โดดเดี่ยวแล้วก็ไม่หดหู่ ก่อนหน้านั้นเราเคยคุยกันเล่นๆ ว่าขบวนการสังคมไทยมันตายไปตั้งแต่หลังหกตุลา หลังพฤษภา แต่พอเกิดการรัฐประหารขึ้นมาผู้คนเสื้อแดงจำนวนมากร่วมกันต่อสู้ สิ่งที่เกิดขึ้นทำให้เห็นว่าที่ไหนไม่มีความเป็นธรรมจริง คนพร้อมจะลุกขึ้นสู้ แม้คนที่ลุกขึ้นสู้อาจจะไม่ใช่ฝ่ายซ้าย หรือไม่ซ้ายไม่ขวา แต่สิ่งที่เกิดขึ้นทำให้เห็นว่า ที่รัฐไทยทำอยู่ทุกวันนี้เป็นสิ่งที่ไม่ถูกต้อง ผิดทำนองคลองธรรมที่สุด มีการตายหมู่เป็นทุ่งสังหารราชประสงค์แล้วยังอยู่ได้ และคนก็ยังไม่ยอมแพ้ สิ่งเหล่านี้ต่างหากที่หล่อหลอมขวัญกำลังในการต่อสู้ของฝ่ายซ้ายว่าประชาชนไม่มีวันสิ้นหวัง เพียงแต่อาจจะรอการขับเคลื่อนการต่อสู้ในทิศทางที่เข้มข้นและมีเอกภาพมากขึ้น อาจจะใช้เวลาหลายปีก็ได้ในการต่อสู้อ่านภาคภาษาอังกฤษที่ 
 บ่อยครั้งที่ฝ่ายซ้ายกลุ่มเล็กๆ อย่าง สมัชชาสังคมก้าวหน้า ถูกปล่อยไว้นอกตัวละครทางการเมืองตัวใหญ่ๆ อย่างกลุ่มการเมืองเสื้อเหลืองและเสื้อแดง และไม่ค่อยถูกพูดถึงในสื่อเท่าใดนัก
ประวิตร โรจนพฤกษ์,ฝ่ายซ้าย,สมัชชาสังคมก้าวหน้า,เสาวลักษณ์ โพธิ์งาม